|  |
| --- |
|  |

# Rapport for uanmeldt pædagogisk tilsyn 2023

Moselinden

|  |  |  |
| --- | --- | --- |
| **Dato og tid for observation** | Onsdag den 31.maj 2023 | 7.00 - 14:15 |
| **Observatører** | **Signe Petersen****Anna Højen-Sørensen** | 7.00 - 11.0010.15 - 14:15 |
| **Tilsynsmøde afholdt den** | Onsdag den 21.juni 2023, kl. 14.30 - 16.30 |
| **Deltagere** | Laila Jørgensen, dagtilbudsleder |
|  | Lonnie Vange Kristensen, Stedfortræder |
|  | Camilla Rothgarn, medarbejderrepræsentant |
|  | Randi Lilleskov, forældrebestyrelsesrepræsentant. |
|  | Signe Petersen, flersprogskonsulent |
|  | Anna Højen-Sørensen, Pædagogisk konsulent |

|  |
| --- |
| **Uanmeldt pædagogisk tilsyn med KIDS som observationsmetode** |
| I det uanmeldte pædagogiske tilsyn anvendes KIDS som observationsmetode til at sikre en så uvildig og objektiv vurdering som muligt. Vurderingen er baseret på én dags observation og udgør derfor et øjebliksbillede af den pædagogiske praksis, som den har taget sig ud, den pågældende dag. De enkelte punkter i tilsynsrapporten har et udviklingsorienteret perspektiv, hvor formålet er at få fokus på de dele af praksis, der fungerer godt og hvilke dele der kan styrkes og udvikles.  |

|  |
| --- |
| **Opsummering på baggrund af KIDS-rapportens resultater.** |
| **Generelt** | **Vuggestue og Børnehave** |
| Særligt positive observationer | Meget fint relationsarbejde. Det observeres konsekvent gennem hele dagen med ganske få undtagelser, at personalet kender og møder hvert barn som et lille individ, er imødekommende og lydhøre overfor børnene og børnenes perspektiver, taler med børnene om deres oplevelser og følger børnenes spor. Medarbejdernes engagement og kommunikation er rettet mod børnene, og i overensstemmelse med børnenes udviklingsmæssige forudsætninger. Medarbejderne understøtter ofte børnenes mulighed for at knytte sig til, og danne venskab med, andre børn og har en opmærksomhed på at inddrage alle børn i fællesskabet og har en god opmærksomhed på overgange.  |
| Særlige opmærksomhedspunkter | Der kan være opmærksomhed på at igangsætte mere varierede og forskelligartede lege og aktiviteter, der tilbyder børnene en bredere erfaringsdannelse og mulighed for at eksperimenterer med forskellige udtryksformer. Stuernes tematiserede legeområder kan styrkes yderligere.En særlig opmærksomhed kan være på børn, der leger alene på legepladsen efter frokost, hvor kontakten mellem børn og medarbejdere observeres, at være mere sporadisk og i højere grad afhænger af børnenes initiativ.  |
| **Tema** | **Vuggestue og Børnehave** |
| **Fysiske omgivelser** | **Kids vurderingen viser god kvalitet af de fysiske omgivelser, både indendørs og udendørs.****Indendørs:**Der er balance mellem steder hvor der sker mange ting, og steder, hvor børnene kan være i fred og ro. Der er i mindre udstrækning mulighed for lege med højt fysisk aktivitetsniveau (ase-mase, tumle lege). Fin tilgængelighed af legetøj, hvor hovedparten af legetøjet står i børnehøjde. I Vuggestuen er tilgængeligheden en anelse mindre, da tungt legetøj (fx kasse med briotogbane), der står i kasser i en reol, reelt er så tunge, at børnene vil skulle bede om hjælp til at få dem ud af reolen. Legetøj er gennemgående i fin stand med undtagelse af legekøkkener (der mangler henholdsvis et håndtag på mikroovn, en låge og kogeplader. Moelinden råder ikke over indendørs værksteder, men har en værkstedhytte på legepladsen, der giver mulighed for forskellige pædagogiske aktiviteter. Hytten er kun tilgængelig for børnene når der er planlagt aktiviteter med de voksne.**Udendørs:**Der er forskel på formiddag og eftermiddag i forhold til, hvilke lege-og aktivitetsformer der under tilsynet var mulighed for. Regellege og konstruktionslege kan i højere grad udbredes og understøttes.Generelt:En idé kan være at medarbejderne går på nysgerrigt besøg på hinandens stuer og på legepladsen med afsæt i temaet Fysiske omgivelser fra KIDS, ift. hvordan legemiljøerne inde og ude kan styrkes.  |
| **Relationer** | Kids vurderingen for området relationer viser god kvalitet.Der er gennemgående et rigtig fint samspil mellem børn og medarbejdere. Det opleves at langt overvægten af medarbejdere næsten altid taler med børnene om deres oplevelser og følger børnenes spor og initiativer. Der observeres, med enkelte undtagelser, at personalet er opmærksomme på, og tager kontakt til alle børn, og hjælper børnene til at komme ind i eller vedligeholde en leg. Undtagelserne observeres primært efter frokost på legepladsen, hvor nogle børn i mindre grad bliver opsøgt, samt i forbindelse med eftermiddagsmad i børnehaven, hvor strukturen på observationsdagen ikke er understøttende for dialog og kontakt mellem børn og medarbejder.  Der observeres få konflikter i løbet af observationsperioden, og det er ofte mindre uoverensstemmelser mellem børn, der observeres. De mindre uoverensstemmelser/konflikter bliver løst rigtig fint, hvor børnenes perspektiv inddrages. Der observeres enkelte konflikter, hvor børnenes verbale og non-verbale udtryk og perspektiver, i mindre grad inddrages i løsningen.  |
| **Leg og aktiviteter** | Kids vurderingen for området Leg og aktivitet viser god kvalitet.Der observeres flere gange, at medarbejderne skaber vilkår for legen så børnene indgår i berigende legeoplevelser med hinanden.Medarbejderne er næsten altid aktive i forhold til at tilbyde børnene at deltage i forskellige legeformer og de har en god opmærksomhed på at beskytte legen mod afbrydelser. Medarbejderne sætter ofte aktiviteter i gang, der næsten altid giver mulighed for en fordybet kontakt og samtaler mellem medarbejder og børn. Variationen af aktiviteterne giver i mindre grad børnene mulighed for en bred erfaringsdannelse samt mulighed for at eksperimentere med forskellige udtryksformer.Der observeres kun i mindre omfang, at børnene har mulighed for at lade legetøj blive stående, så legen kan fortsættes senere eller næste dag.  |

|  |
| --- |
| **Drøftelse og udvælgelse af indsatsområder på baggrund af det pædagogiske tilsyn (max to indsatser)** |
| **Indsatsområde 1** | Hvordan sikres variation i leg og aktivitet over hele dagen.  |

|  |
| --- |
| **Résume og anbefalinger på baggrund af tilsynsmødet**  |
|  På tilsynsmødet drøftes mulighederne for at udvikle på de æstetiske udtryk ift. at sikre, at der er noget visuelt udsmykning i børnehøjde generelt, men særligt i den ene vuggestuegruppe. På mødet drøftes også, hvordan de indendørs tematiserede legemiljøer kan styrkes, og muligheden for evt. at anvende fællesområderne til leg og aktivitet. Indendørs kan der skrues op for mulighederne for ase-mase lege med fysisk høj aktivitet. Ledelsen fortæller, at legemiljøerne indvendigt løbende tilpasses ud fra børnenes behov og interesser, og at ae-mase lege og vilde lege indenfor kan ske i dukkekrogene – hvor børnene har mulighed for at hive tæpper og balancebomme med ind.Ift. tilgængeligheden af legetøj i vuggestuen, foreslår tilsynet, at kasser med tungt legetøj monteres på hjul og flyttes ud af reolerne. Ledelsen fortæller, at de anvender fællesområdet ved indgangspartiet til legeområde, og har også haft undersøgt muligheden for at opsætte gulvfolie, der kan understøtte leg og aktivitet. Det er dog en dyr post hvis det skal have en kvalitet hvor det kan holde til det daglige slid og gulvvask.På tilsynsmødet drøftes hvordan personalet i højere grad sikrer fokus på, at børnene har mulighed for at lade legetøjet blive stående, så de kan gå tilbage til legen senere eller næste dag. Stedfortræder fortæller at det er et fokuspunkt de har opmærksomhed på at understøtte. Det er dog en løbende vægtning da rengøring også skal kunne komme til, hvilket sætter nogle begrænsninger for, hvad der er mulighed for. På legepladsen må børnene også gerne lade legetøj ligge, så de kan genoptage en leg efter frokost. Erfaringen er dog, at børnene ikke vender tilbage til legen, men påbegynder en ny, og andre børn så overtager “legen”. Tilsynet bemærker, at flere fodstøtter på taburetter/skamler sidder løst/er i stykker på alle stuerne. Tilsynet påpeger, vigtigheden af, at barnet har *tre-punkt-støtte* (numse, fod og fod) når det skal sidde på en stol, da det sikrer bedst ergonomisk mulighed for, at barnet kan holde balancen og rette sin mentale og motoriske opmærksomhed mod omgivelserne og samspillet (fremfor at fokusere på at balancere).Tilsynet oplevede, at der var en god og dynamisk overgang i vuggestuen fra legeplads til frokost, med tydelig pædagogisk opmærksomhed på at inddrage børnene i de praktiske opgaver med at dække bord, og en organisering, der understøttede den gode dialog og samspil. Meget fin anvendelse af rutinesituationen, til en egentlig aktivitet, der understøtter børnenes selvhjulpenhed, sprogudvikling og matematiske opmærksomhed. På tilsynsmødet drøftes strukturen og organiseringen af eftermiddagsmad i børnehaven, der under tilsynsbesøget omvendt ikke virkede fordrende for det gode samspil og dialog. Leder fortæller, at personalegruppen har arbejdet meget med netop at sikre en struktur for eftermiddagsmaden, så børnene kommer ind i mindre grupper, netop for at understøtte den gode dialog i samspillet. Denne struktur blev ikke fulgt på observationsdagen, hvilket leder allerede har drøftet med personalegruppen for at sikre, at den aftalte struktur også bliver fulgt.På mødet drøftes mulige idéer til inspiration i forhold til videreudvikling af de udendørs legemiljøer, der kan inspirere legen og i højere grad også kan understøtte dialogen mellem børn og medarbejdere. Fx hinkebane på fliseområde, optegning af vejbane med fx hajtænder, fodgængerfelt, skilte med fx ‘skarp stigning’, ‘stopskilt’. Vaskebaljer og børster til vaskebil aktivitet. Tilsynet foreslår, at der pædagogisk skrues op for variationen af lege-og aktivitetsformer, særligt på legepladsen. Fx dans, sang, regellege, understøttelse af kreative processer (perler, papirklip, kridt osv). Ledelsen fortæller, at medarbejdergruppen jævnligt har drøftelser om, hvordan de sikre flere aktiviteter på legepladsen hen over hele dage, samt hvordan nogle af de “indendørs” legeredskaber og aktiviteter kan bringes i spil udenfor (fx brætspil, perler, lego osv.). De har åbnet for at bruge hytten igen, som børnene kan tilgå, hvis der er en voksen til stede. De forsøger så vidt muligt at lade det være op til børnenes lyst og motivation om de ønsker at deltage i hyttens aktiviteter. Ledelsen er også optagede af at få genoptaget nogle af de gode rutiner de havde fået opbygget før coronaen, henunder de vokseninitierede aktiviteter mellem 12.00 og 13.30. Ledelsen informerer om, at de har fokus på at sikre fordybelse i leg og aktivitet på legepladsen, og et overordnet fokus på at udvikle, og arbejde med, området leg og aktivitet.På tilsynsmødet drøftes yderligere, hvordan den gode kommunikation og dialog mellem medarbejdere og børn sikres. Særligt i forbindelse med medarbejderudskiftning og orlov, hvor det på mødet drøftet, hvordan nye vikarer og medarbejdere kan klædes på til at varetage arbejdet. Ledelsen informerer om, at de gerne vil udvikle et hæfte til nye medarbejdere og vikarer, der beskriver, hvordan medarbejderne pædagogisk forventes at arbejde, kommunikere og interagere med børnene i Moselinden.  |

|  |
| --- |
| **Tilsynsvurdering**  |
| Ingen bekymring |

|  |
| --- |
| **Eventuelle påbud på baggrund af det pædagogiske tilsyn**  |
| Ingen påbud |